Anexa 1 la HCL nr __________
Acordul de parteneriat
Art. 1. Părţile

1. Direcția de Asistență Socială a Municipiului Timișoara , cu sediul în Timișoara bl. Regele Carol nr.10, codul fiscal 38053878, având calitatea de Lider de proiect (Partener 1)
2. Asociația Luptă, Zâmbește Trăiește Timiș, cu sediul în  Timișoara str. Mareșal Alexandru Averescu nr.3c,  codul fiscal 41115784, având calitatea de Partener 2
au convenit următoarele:

Art. 2. Obiectul

Obiectul acestui parteneriat este de a stabili drepturile şi obligaţiile părţilor, contribuţia fiecărei părţi la cofinanţarea cheltuielilor totale precum şi responsabilităţile ce le revin în implementarea activităţilor aferente proiectului: ”PRO Freidorf –Incluziune socială și parteneriat activ pentru combaterea marginalizării”, care este depus în cadrul Programului Operaţional Capital Uman 2014-2020, Axa prioritară 5, Prioritatea de investiție 9.vi, Obiectiv Specific 5.1,  Apel de selecție GAL Freidorf  Intervenția 11 Acțiuni interculturale și sociale pentru integrare socială, îmbunătățirea imaginii publice și realizarea de studii de referință
(1) Prezentul acord se constituie anexa la fișa de proiect.

Art. 3. Roluri şi responsabilităţi în implementarea proiectului

(1) Rolurile şi responsabilităţile sunt descrise în tabelul de mai jos şi corespund prevederilor din Fișa de proiect:
	Organizaţia
	Roluri şi responsabilităţi

	Direcția de Asistență Socială a Municipiului Timișoara
Lider de parteneriat(Partener 1)
	1.1.Managementul proiectului
2.1.Activitate transversala aferenta decontării cheltuielilor indirecte pe baza de rata forfetara
3.1.Informare și publicitate
4. Dezvoltarea și furnizarea de servicii sociale de asistență comunitară pentru persoanele aflate în risc de sărăcie și excluziune social din zona SDL Freidorf.
4.1. Dezvoltarea de servicii sociale de asistență comunitară pentru persoanele aflate în risc de sărăcie și excluziune social din zona SDL  Freidorf. 
4.2. Selecția și recrutarea grupului țintă care va beneficia de servicii  sociale (minim 161 persoane din care minim 45 romi)
4.3.Furnizarea de servicii sociale de tip asistență socială comunitară 
5.Combaterea discriminării si desegregării prin derularea de activități de promovare a interculturalității, cultural-artistice, consolidarea de parteneriate
5.3. Acțiuni de facilitare și mediere pentru identificarea și consolidarea de parteneriate
6.Acțiuni pentru îmbunătățirea imaginii publice
6.1.Realizarea de studii de referință/analiza diagnostic
6.2.Realizarea de acțiuni pentru îmbunătățirea imaginii publice a persoanelor din categorii vulnerabile

	Asociația Luptă, Zâmbește Trăiește Timiș
Partener 2
	1.1.Managementul proiectului
2.1.Activitate transversala aferenta decontării cheltuielilor indirecte pe baza de rata forfetara
5.Combaterea discriminării si desegregării prin derularea de activități de promovare a interculturalității, cultural-artistice, consolidarea de parteneriate

5.1. Selectarea și recrutarea grupului țintă care va beneficia de servicii integrate (minim de 350  persoane din care  minim 55 de etnie roma)
5.2.Derularea de activități de promovare a interculturalității, cultural-artistice  și întâlniri ale comunității marginalizate, organizarea de evenimente sportive pentru n număr minim de 350  persoane din care  minim 55 de etnie roma


(2) Contribuţia la co-finanţarea cheltuielilor totale ale proiectului

Partenerii vor asigura contribuţia la co-finanţarea cheltuielilor totale ale proiectului aşa cum este precizat în Fișa de proiect şi în prezentul acord.

	Organizaţia

	Contribuţia (unde este cazul)

	Direcția de Asistență Socială a Municipiului Timișoara

Lider de parteriat (Partener 1)
	Valoarea contribuţiei la total cheltuieli eligibile 23.103,28 lei, 2%
Valoarea contribuţiei la total  cheltuieli neeligibile  0 lei, 0%
Valoarea contribuției la valoarea totală a proiectului 23.103,28 lei, 1,48%
 

	Asociația Luptă, Zâmbește, Trăiește Timiș
Partener 2
	Valoarea contribuţiei la total cheltuieli eligibile 0 lei, 0% 

Valoarea contribuţiei la total  cheltuieli neeligibile 0 lei, 0%
Valoarea contribuției la valoarea totală a proiectului 0 lei, 0%



(3) Plăţi

a) decontările  intre liderul de parteneriat –Direcția de Asistență Socială a Municipiului Timișoara si partener- Asociația Luptă, Zâmbește, Trăiește Timiș se vor efectua conform prevederilor legale în vigoare privind gestionarea financiară a fondurilor europene pentru perioada de programare 2014-2020 

b) pentru decontarea cheltuielilor rambursabile fiecare partenerul Asociația Luptă, Zâmbește, Trăiește Timiș va depune la liderul de parteneriat  Direcția de Asistență Socială a Municipiului Timișoara - o cerere de rambursare/plata pentru cheltuielile efectuate conform acordului de parteriat si toate documentele justificative, inclusiv dosarul achizitiilor publice  derulate de acestia

c) liderul de parteneriat- Direcția de Asistență Socială a Municipiului Timișoara depune cererea de rambursare/plata, iar autoritatea de management virează, după efectuarea verificărilor, valoarea cheltuielilor rambursabile în conturile liderului de parteneriat/partenerului care le-au efectuat, si în concordantă cu  valoarea corespunzătoare activității/activităților proprii din proiect, asumate conform prevederilor art.  3(2) din acordul de parteneriat.

d) liderul de parteneriat- Direcția de Asistență Socială a Municipiului Timișoara îşi cuprinde în bugetul propriu sumele necesare creditelor de angajament şi a creditelor bugetare în limita sumei necesare finanțării valorii corespunzătoare activității/activităților proprii din proiect, asumate conform prevederilor acordului de parteneriat, anexă la fișa de proiect.
Art. 4. Perioada de valabilitate a acordului

Perioada de valabilitate a acordului este cuprinsă între data semnării şi 31 decembrie 2023. 

Art. 5. Drepturile şi obligaţiile liderului de proiect (Partenerului 1)

Drepturile liderului de proiect- Direcția de Asistență Socială a Municipiului Timișoara
(1) Liderul de proiect are dreptul să solicite partenerului - Asociația Luptă, Zâmbește, Trăiește Timiș furnizarea oricăror informaţii şi documente legate de proiect, în scopul elaborării rapoartelor de progres, a cererilor de rambursare, sau a verificării respectării normelor în vigoare privind atribuirea contractelor de achiziţie publică.

Obligaţiile liderului de proiect - Direcția de Asistență Socială a Municipiului Timișoara
(2) Liderul de parteneriat (Partener 1) va semna Cererea de finanţare şi Contractul de finanţare.

(3) Liderul de parteneriat (Partener 1) va consulta partenerul- Asociația Luptă, Zâmbește, Trăiește Timiș cu regularitate, îi va informa despre progresul în implementarea proiectului şi le va furniza copii ale rapoartelor de progres şi financiare.

(4) Propunerile pentru modificări importante ale proiectului (e.g. activităţi, parteneri etc.), trebuie să fie convenite cu partenerul-Asociația Luptă, Zâmbește, Trăiește Timiș înaintea solicitării aprobării de către Autoritatea de management / Organismul intermediar POCU. 

(5) Liderul de  parteneriat se va asigura de desfășurarea corectă a procedurilor de atribuire a contractelor de achiziție publică, de către celălalt partener - Asociația Luptă, Zâmbește, Trăiește Timiș, conform normelor în vigoare

(6) Liderul de parteneriat va înainta Organismului intermediar cererile de rambursare, împreună cu documentele justificative, rapoartele de progres etc., conform procedurii.

(7) În cazul în care partenerul - Asociația Luptă, Zâmbește, Trăiește Timiș, nu duce la îndeplinire una sau mai multe din obligațiile care le revin (e.g. implementarea unor activități, asigurarea contribuției la cofinanțarea proiectului, respectarea normelor în vigoare privind procedura de atribuire a contractelor de achiziție publică), liderul de proiect va prelua în totalitate responsabilitatea de a îndeplini aceste obligaţii. 
(8) În cazul unui prejudiciu, liderul de parteneriat răspunde solidar cu partenerul- Asociația Luptă, Zâmbește, Trăiește Timiș din vina căruia a fost cauzat prejudiciul. 

Art. 6. Drepturile şi obligaţiile Partenerului 2 - Asociația Luptă, Zâmbește, Trăiește Timiș
Art. 7. Drepturile Partenerului 2 - Asociația Luptă, Zâmbește, Trăiește Timiș
(1) Cheltuielile angajate de Partener 2 sunt eligibile în acelaşi fel ca şi cheltuielile angajate de către liderul de parteneriat - corespunzător activității/activităților proprii din proiect. Partenerul are dreptul, prin transfer de către autoritatea de managment, la fondurile obţinute din procesul de rambursare/plata  pentru cheltuielile angajate de către aceştia, care au fost certificate ca eligibile.

(2) Partenerul are dreptul să fie consultat cu regularitate de către liderul de proiect Direcția de Asistență Socială a Municipiului Timișoara, să fie informat despre progresul în implementarea proiectului şi să i se furnizeze, de către liderul departeneriat copii ale rapoartelor de progres şi financiare.

(3) Partenerul are dreptul să fie consultat, de către liderul de parteneriat Direcția de Asistență Socială a Municipiului Timișoara, în privinţa propunerilor pentru modificări importante ale proiectului (e.g. activităţi, parteneri etc.), înaintea solicitării aprobării de către Autoritatea de management / Organismul intermediar POCU.

Art. 8. Obligaţiile Partenerului 2 - Asociația Luptă, Zâmbește, Trăiește Timiș
(1) Partenerul este obligat să pună la dispoziţia liderului de parteneriat Direcția de Asistență Socială a Municipiului Timișoara documentaţiile de atribuire elaborate în cadrul procedurii de atribuire a contractelor de achiziţie publică, spre verificare.

(2) Partenerul este obligat să transmită copii conforme cu originalul după documentaţiile complete de atribuire elaborate în cadrul procedurii de atribuire a contractelor de achiziţie publică, în scopul elaborării cererilor de rambursare.

(3) Partenerul este obligat să transmită copii conforme cu originalul după documentele justificative, în scopul elaborării cererilor de rambursare 

(4) Partenerul  va înainta liderului de parteneriat Direcția de Asistență Socială a Municipiului Timișoara cererile de rambursare/plată, împreună cu documentele justificative, dosarele achizitiilor, rapoartele de progres etc., conform activității/activităților proprii din proiect.

(5) Partenerul este obligat să furnizeze orice informaţii de natură tehnică sau financiară legate de proiect, solicitate de către Autoritatea de Management, Organismul Intermediar, Autoritatea de Plată/Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanţate din instrumente structurale. 

(6) Partenerul este obligat să furnizeze liderului de parteneriat Direcția de Asistență Socială a Municipiului Timișoara orice informaţii sau documente privind implementarea proiectului, în scopul elaborării rapoartelor de progres.

(7) În cazul unui prejudiciu, partenerul din vina căruia a fost cauzat prejudiciul răspunde solidar cu liderul de proiect.    
Art. 9. Proprietatea

(1) Părţile au obligaţia să menţină proprietatea imobilului modernizat/ extins şi natura activităţii pentru care s-a acordat finanţare, pe o perioadă de cel puţin 5 ani de la efectuarea plăţii finale/ dare în exploatare şi să asigure exploatarea şi întreţinerea în această perioadă.

(2) Înainte de sfârşitul proiectului, părţile/partenerii vor conveni asupra modului de acordare a dreptului de utilizare a echipamentelor, bunurilor etc. achiziţionate prin proiect. Copii ale titlurilor de transfer vor fi ataşate raportului final.

(3) Părţile au obligaţia de a asigura funcţionarea tuturor bunurilor, echipamentelor achiziţionate din finanţarea nerambursabilă, la locul de desfăşurare a proiectului şi exclusiv în scopul pentru care au fost achiziţionate.

(4) Părţile au obligaţia să nu înstrăineze, închirieze, gajeze bunurile achiziţionate ca urmare a obţinerii finanţării prin Programul Operaţional Capital Uman, pe o perioadă de 5 ani de la de la efectuarea plăţii finale.
Art. 10. Dispoziţii finale

(1) Orice modificare a prezentului acord va fi valabilă numai atunci când este convenită de toate părţile. 

(2) Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

(3) Părţile sunt de acord că prezentul acord este guvernat de legea română.

Întocmit în număr de 3 exemplare, în limba română, câte unul pentru fiecare parte şi un original pentru cererea de finanţare .
Semnături

	Direcția de Asistență Socială a Municipiului Timișoara
Lider de proiect (Partener 1)
	Rodica Surducan
Director executiv Direcția de Asistență Socială a Municipiului Timișoara
	Semnătura
	Data şi locul semnării

	Asociația Luptă Zâmbește Trăiește Timiș

Partener 2
	Jan Cazimir Podhorodetchi
Președinte Asociația Luptă Zîmbește și Trăiește Timiș
	Semnătura
	Data şi locul semnării


1

